Document ID: 32012R0899

Title and Content:
ΚΑΝΟΝΙΣΜΌΣ (ΕΕ) αριθ. 899/2012 ΤΗΣ ΕΠΙΤΡΟΠΉΣ της 21ης Σεπτεμβρίου 2012 για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων για τις ουσίες acephate, alachlor, anilazine, azocyclotin, benfuracarb, butylate, captafol, carbaryl, carbofuran, carbosulfan, chlorfenapyr, chlorthal-dimethyl, chlorthiamid, cyhexatin, diazinon, dichlobenil, dicofol, dimethipin, diniconazole, disulfoton, fenitrothion, flufenzin, furathiocarb, hexaconazole, lactofen, mepronil, methamidophos, methoprene, monocrotophos, monuron, oxycarboxin, oxydemeton-methyl, parathion-methyl, phorate, phosalone, procymidone, profenofos, propachlor, quinclorac, quintozene, tolylfluanid, trichlorfon, tridemorph και trifluralin μέσα ή πάνω σε ορισμένα προϊόντα και την τροποίηση του εν λόγω κανονισμού με την κατάρτιση του παραρτήματος V, το οποίο περιέχει κατάλογο των προκαθορισμένων τιμών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α) και το άρθρο 17 και το άρθρο 18 παράγραφος 1 στοιχείο β), Εκτιμώντας τα ακόλουθα: (1) Για τις ουσίες acephate, azocyclotin, benfuracarb, captafol, carbaryl, carbofuran, carbosulfan, chlorfenapyr, cyhexatin, diazinon, dicofol, disulfoton, fenitrothion, furathiocarb, hexaconazole, methamidophos, monocrotophos, oxydemeton-methyl, parathion-methyl, phorate, procymidone, profenofos, quintozene, tolylfluanid και tridemorph έχουν καθοριστεί ανώτατα όρια καταλοίπων (ΑΟΚ) στο παράρτημα II και στο μέρος B του παραρτήματος III του κανονισμού (ΕΚ) αριθ. 396/2005. Για τις ουσίες alachlor, anilazine, butylate, chlorthal-dimethyl, chlorthiamid, dichlobenil, dimethipin, diniconazole, flufenzin, lactofen, mepronil, methoprene, monuron, oxycarboxin, phosalone, propachlor, quinclorac, trichlorfon και trifluralin έχουν καθοριστεί ανώτατα όρια καταλοίπων (ΑΟΚ) στο μέρος Α του παραρτήματος III του κανονισμού (ΕΚ) αριθ. 396/2005. (2) Η Ευρωπαϊκή Αρχή για την Ασφάλεια των Τροφίμων (στο εξής «η Αρχή») εξέδωσε αιτιολογημένες γνώμες σχετικά με τα υφιστάμενα ΑΟΚ για τις ουσίες dicofol και propachlor σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005, εξετάζοντας ιδίως τους κινδύνους για τον καταναλωτή και, κατά περίπτωση, για τα ζώα. Διαβίβασε τις εν λόγω γνώμες στην Επιτροπή και στα κράτη μέλη και τις δημοσιοποίησε. (3) Στη γνώμη της σχετικά με την ουσία dicofol στις 22 Αυγούστου 2011 (2), η Αρχή δεν συνιστά ούτε την καταχώριση της εν λόγω δραστικής ουσίας στο παράρτημα IV του κανονισμού (ΕΚ) αριθ. 396/2005 ούτε την καταχώριση των AOK του Codex (CXL) στο παράρτημα II του ίδιου κανονισμού. Ωστόσο, τα CXL στα πεπόνια, τον βαμβακόσπορο, το τσάι, τον λυκίσκο και τα πουλερικά κρίθηκαν αποδεκτά για την ασφάλεια των καταναλωτών και, επομένως, δεν πρέπει να διαγραφούν από τον κατάλογο του κανονισμού (ΕΚ) αριθ. 396/2005. Όλα τα άλλα ΑΟΚ πρέπει να μειωθούν στο σχετικό όριο περιορισμού (ΟΠ). (4) Στη γνώμη της σχετικά με την ουσία propachlor στις 28 Ιουλίου 2011 (3), η Αρχή δεν συνιστά την καταχώριση της εν λόγω δραστικής ουσίας στο παράρτημα IV του κανονισμού (ΕΚ) αριθ. 396/2005. Όλα τα ΑΟΚ πρέπει, επομένως, να μειωθούν στο σχετικό όριο περιορισμού (ΟΠ). (5) Ανακλήθηκαν όλες οι ισχύουσες άδειες για τα φυτοπροστατευτικά προϊόντα που περιέχουν τις δραστικές ουσίες οι οποίες αναφέρονται στην αιτιολογική σκέψη 1. Σύμφωνα με το άρθρο 17 του κανονισμού (ΕΚ) αριθ. 396/2005 σε συνδυασμό με το άρθρο 14 παράγραφος 1 στοιχείο α), τα ΑΟΚ που έχουν οριστεί για τις εν λόγω δραστικές ουσίες στα παραρτήματα II και III πρέπει, επομένως, να διαγραφούν. Αυτή η διαγραφή δεν πρέπει να εφαρμοστεί στα ΑΟΚ που αντιστοιχούν στα CXL με βάση τις χρήσεις σε τρίτες χώρες, εφόσον είναι αποδεκτά όσον αφορά την ασφάλεια των καταναλωτών. Δεν πρέπει να εφαρμοστεί ούτε στις περιπτώσεις στις οποίες έχουν οριστεί ΑΟΚ συγκεκριμένα ως ανοχές κατά την εισαγωγή. (6) Όσον αφορά τις ουσίες carbaryl, carbosulfan και profenofos, η Επιτροπή του Κώδικα Τροφίμων (Codex Alimentarius) ενέκρινε CXL για μπαχαρικά (καρποί και μικροί απύρηνοι καρποί) στις 9 Ιουλίου 2011 (4). Αυτά τα CXL είναι ασφαλή για τους καταναλωτές της ΕΕ και, επομένως, θα πρέπει να περιληφθούν στον κανονισμό (ΕΚ) αριθ. 396/2005 (5). (7) Η Επιτροπή ζήτησε τη γνώμη των εργαστηρίων αναφοράς της Ευρωπαϊκής Ένωσης για τα κατάλοιπα φυτοφαρμάκων όσον αφορά την ανάγκη για προσαρμογή ορισμένων ορίων προσδιορισμού (ΟΠ). Σχετικά με ορισμένες ουσίες, αυτά τα εργαστήρια κατέληξαν ότι, για ορισμένα αγαθά, η τεχνική εξέλιξη επιτρέπει τον καθορισμό χαμηλότερων ορίων προσδιορισμού. Για τις δραστικές ουσίες για τις οποίες όλα τα ΑΟΚ πρέπει να μειωθούν στα σχετικά όρια προσδιορισμού, πρέπει να ορίζονται προκαθορισμένες τιμές και να περιλαμβάνονται στον κατάλογο του παραρτήματος V σύμφωνα με το άρθρο 18 παράγραφος 1 στοιχείο β) του κανονισμού (ΕΚ) αριθ. 396/2005. (8) Συνεπώς, θα πρέπει να τροποποιηθεί αναλόγως ο κανονισμός (ΕΚ) αριθ. 396/2005. (9) Για να καταστεί δυνατή η συνήθης εμπορία, επεξεργασία και κατανάλωση των προϊόντων, ο παρών κανονισμός θα πρέπει να προβλέπει μεταβατική ρύθμιση για τα προϊόντα που έχουν παραχθεί νόμιμα πριν από την τροποποίηση των ΑΟΚ και για τα οποία το μοντέλο της Αρχής για την εκτίμηση σοβαρής και χρόνιας επικινδυνότητας (6) δείχνει ότι διατηρείται υψηλό επίπεδο προστασίας των καταναλωτών. (10) Πριν από την έναρξη ισχύος των τροποποιημένων ΑΟΚ πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη, στις τρίτες χώρες και στις επιχειρήσεις τροφίμων να προετοιμαστούν για να ανταποκριθούν στις νέες απαιτήσεις που θα προκύψουν από την τροποποίηση των ΑΟΚ. (11) Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης για τα νέα ΑΟΚ και ελήφθησαν υπόψη οι παρατηρήσεις τους. (12) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα II και III του κανονισμού (ΕΚ) αριθ. 396/2005 τροποποιούνται και το παράρτημα V καταρτίζεται σύμφωνα με το παράρτημα του παρόντος κανονισμού. Άρθρο 2 Όσον αφορά τις δραστικές ουσίες και τα προϊόντα που αναφέρονται στον ακόλουθο κατάλογο, ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να ισχύει για προϊόντα που παράχθηκαν νόμιμα πριν από την 26η Απριλίου 2013: 1) acephate: για όλα τα προϊόντα· 2) azocyclotin και cyhexatin: για όλα τα προϊόντα· 3) benfuracarb: για όλα τα προϊόντα· 4) carbaryl: για όλα τα προϊόντα εκτός από ντομάτες (νωπές ή κατεψυγμένες), αντράκλα/γλιστρίδα, ρύζι και επιτραπέζιες ελιές· 5) carbosulfan: για όλα τα προϊόντα εκτός από καρότα (νωπά ή κατεψυγμένα), πατάτες, πεπόνια και γάλα· 6) chlorfenapyr: για όλα τα προϊόντα· 7) chlorthal-dimethyl: για όλα τα προϊόντα· 8) diazinon: για όλα τα προϊόντα εκτός από ανανάδες (νωπούς ή κατεψυγμένους), λάχανα και ζαχαρότευτλα (ρίζα)· 9) dichlobenil: για όλα τα προϊόντα· 10) dicofol: για όλα τα προϊόντα εκτός από εσπεριδοειδή, ντομάτες και επιτραπέζια και οινοποιήσιμα σταφύλια· 11) dimethipin: για όλα τα προϊόντα· 12) diniconazole: για όλα τα προϊόντα· 13) disulfoton: για όλα τα προϊόντα εκτός από σιτάρι· 14) fenitrothion: για όλα τα προϊόντα· 15) furathiocarb: για όλα τα προϊόντα εκτός από πατάτες και πεπόνια· 16) methamidophos: για όλα τα προϊόντα· 17) methoprene: για όλα τα προϊόντα· 18) monocrotophos: για όλα τα προϊόντα· 19) oxydemeton-methyl: για όλα τα προϊόντα· 20) parathion-methyl: για όλα τα προϊόντα· 21) phorate: για τα αράπικα φιστίκια· 22) phosalone: για όλα τα προϊόντα· 23) procymidone: για όλα τα προϊόντα· 24) profenofos: για όλα τα προϊόντα· 25) quintozene: για όλα τα προϊόντα· 26) tolylfluanid: για όλα τα προϊόντα εκτός από μαρούλια και άλλα σαλατικά συμπεριλαμβανομένων των κραμβών (Brassicacea)· 27) trichlorfon: για όλα τα προϊόντα· 28) trifluralin: για όλα τα προϊόντα. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ωστόσο, εφαρμόζεται από τις 26 Απριλίου 2013, εκτός από την ουσία carbaryl σε καρπούς και μικρούς απύρηνους καρπούς με κωδικό αριθμό 0820000, που ανήκουν στην ομάδα των μπαχαρικών. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Σεπτεμβρίου 2012.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 138
2442
2090
2014
1268
2735
2734

EuroVoc IDs (Expanded): 138
2442
2090
2014
1268
2735
2734

Dataset Source: meu

Split: test